વીજળીનું નવું કનેક્શન લેવું હોય કે પછી રિકનેક્શન કરાવવું હોય ૧લી એપ્રિલથી વીજ કંપનીઓ દ્વારા પૂરી પાડવામાં આવતી આવી અનેક પ્રકારની સેવાઓ ગુડ્સ એન્ડ સર્વિસ ટેક્સ અંતર્ગત આવી ગઇ છે. જેના લીધે જ્યારે પણ કોઇ વીજ ગ્રાહક આ પ્રકારની સેવાઓ લેશે ત્યારે ત્યારે તેને જે તે રકમ 18% GST સાથે ચુકવવાનો વારો આવશે. જે એક રીતે ગ્રાહકો ઉપર નાણાંકીય બોજો પુરવાર થશે. અલબત્ત, બીજી તરફ વીજળીના બીલમાં આવતું મીટર ભાડું રદ કરાયું હોવાથી વિવિધ કેટેગરીના ગ્રાહકોને Rs 885 સુધીની રાહત પણ મળશે.